Չանդրիկա Կումարատունգա

**Չանդրիկա Բանդարանաիկե Կումարատունգա** (, ), Շրի Լանկայի վարչապետ 1994 թվականին, Շրի Լանկայի նախագահ 1994-2005 թվականներին, Շրի Լանկայի Ազատության կուսակցության առաջնորդ։

## Կենսագրություն
Ծնվել է 1945 թվականի հունիսի 29-ին Կոլոմբոյում։ Նրա հայրը՝ Սոլոմոն Բանդարանաիկեն, եղել է Շրի Լանկայի Ազատության կուսակցության (ՊՍՇԼ) հիմնադիրը և վարչապետը 1956-1959 թվականներին, մայրը՝ Սիրիմավո Բանդարանաիկեն, եղել է աշխարհում առաջին կին վարչապետը։

Կումարատունգան միջնակարգ կրթությունը ստացել է Կոլոմբոյի վանական դպրոցում, այնուհետև հինգ տարի քաղաքագիտություն է սովորել Փարիզի համալսարանում։ Երկար ժամանակ նա գտնվել է մոր հովանու ներքո։ Ամուսնանալով Վիջայա Կումարատունգի հետ՝ հիմնել է Շրի Լանկայի Ժողովրդական կուսակցությունը, իսկ 1988 թվականին թամիլական ահաբեկչի կողմից նրա սպանությունից հետո գլխավորել է այն։ 1994 թվականին Ժողովրդական կուսակցությունը հաղթանակ է տարել խորհրդարանական ընտրություններում, և Կումարատունգան դարձել է վարչապետ։ Նույն թվականի աշնանը տեղի ունեցած արտահերթ նախագահական ընտրություններում Կումարատունգան հաղթանակ է տարել։

## Նախագահություն
Չնայած Թամիլ Իլամի ազատագրման վագրերի (ԹԻԱՎ) հետ բանակցային գործընթացն ակտիվացնելու խոստումներին, իրականում Կումարատունգան խստացրել էր իր քաղաքականությունը թամիլների նկատմամբ։ 2000 թվականի նախագահական ընտրություններից մեկ օր առաջ Կումարատունգայի դեմ մահափորձ է կատարվել, որից նա հրաշքով է ողջ մնացել, բայց դա նաև օգնել է նրան հաղթել իր գլխավոր մրցակցին՝ Ռանիլ Վիկրամասինգեին։ Նա հաշվեհարդար է տեսել նույն թվականի հոկտեմբերին կայացած խորհրդարանական ընտրություններում՝ հաղթանակ տանելով ընդդիմադիր Միացյալ ազգային կուսակցությանը։ Վիկրամասինգեի կառավարությունը երկխոսություն է հաստատել ԹԻԱՎ-ի հետ, ինչը դժգոհացրել է Կումարատունգային, որն ի վերջո հայտարարել է արտակարգ դրություն և նշանակել արտահերթ ընտրություններ։ Արդյունքում, նախագահի ժողովրդական կուսակցությունը, սինհալական «Ձախեր» ազգայնական Ջանատա Վիմուկթի Պերամունա կուսակցության հետ կոալիցիայում, ձայների մեծամասնություն է հավաքել խորհրդարանում, իսկ կառավարությունը գլխավորել է Կումարատունգայի հովանավորյալ Մահինդա Ռաջապաքսան։

2005 թվականին երկրի քաղաքական իրավիճակը կրկին բարդացել է՝ ժողովրդական կուսակցության դիրքորոշումները ցրվել են 2004 թվականի դեկտեմբերի 26-ի ավերիչ ցունամիից հետո Շրի Լանկային տրամադրված միջազգային օգնության բաժանման հարցում։ «DVP»-ն կտրականապես դեմ է եղել, որ ԹԻԱՎ-ը տնօրինի միջոցների բաշխումը թամիլներով բնակեցված շրջաններում, և արդյունքում իշխող կոալիցիան փլուզվել է, իսկ օգնության բաժանման մասին համաձայնագիրը չեղարկվել է Գերագույն դատարանի կողմից։ Ավելին՝ 2005 թվականի օգոստոսին։ Երկրի Գերագույն դատարանը որոշում է կայացրել, որ Կումարատունգայի երկրորդ նախագահական ժամկետն ավարտվում է 2005-ի դեկտեմբերին (և ոչ թե 2006-ին, ինչպես պնդել է Կումարատունգան՝ վկայակոչելով, որ նախորդ նախագահական ընտրությունները տեղի են ունեցել ժամկետից մեկ տարի շուտ)։ Չնայած ներքին քաղաքականության մի շարք կարևոր հարցերի շուրջ տարաձայնություններին, ընտրություններում Չ․ Կումարատունգին աջակցել է Մահինդա Ռաջապաքսեն, որն ի վերջո հաղթանակ է տարել։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Կանայք քաղաքականությունում
Կատեգորիա:Կառավարության կին ղեկավարներ
Կատեգորիա:Կառավարության ղեկավարներ
Կատեգորիա:Կին ղեկավարներ
Կատեգորիա:Կին նախագահներ
Կատեգորիա:Կին վարչապետներ
Կատեգորիա:ՄԱԿ-ի պաշտոնյաներ
Կատեգորիա:Շրի Լանկայի քաղաքական գործիչներ
Կատեգորիա:Պաշտպանության կին նախարարներ
Կատեգորիա:Պետության կին ղեկավարներ
Կատեգորիա:Պետության ղեկավարներ
Կատեգորիա:Սոցիալիստներ
Կատեգորիա:Փարիզի համալսարանի շրջանավարտներ